62020CO0728_INF
Διάταξη του Δικαστηρίου (έβδομο τμήμα) της 30ής Ιουλίου 2021 – XX κ.λπ., μέλη της Uniunea Revoluţionarilor din România, κατά Ρουμανίας κ.λπ.
(Υπόθεση C‑728/20)
«Αγωγή αποζημιώσεως ασκηθείσα από φυσικά πρόσωπα κατά κράτους μέλους – Προσφυγή με αίτημα να διαπιστωθεί η αδράνεια του Ευρωπαϊκού Κοινοβουλίου και της Ευρωπαϊκής Επιτροπής – Αίτηση αναγνωρίσεως του καθεστώτος προσώπων που διώκονται πολιτικώς – Διαπίστωση της μη τηρήσεως των δικαιωμάτων που εγγυάται η εθνική νομοθεσία – Κατάσταση αμιγώς εσωτερικής φύσεως – Πρόδηλη αναρμοδιότητα του Δικαστηρίου»
1.
Προδικαστικά ερωτήματα – Αρμοδιότητα του Δικαστηρίου – Ερμηνεία του εθνικού δικαίου – Δεν εμπίπτει
(Άρθρο 267 ΣΛΕΕ)
(βλ. σκέψη 13)
2.
Ένδικη διαδικασία – Αγωγή ασκηθείσα από φυσικό ή νομικό πρόσωπο κατά κράτους μέλους με αίτημα την αποκατάσταση ζημίας και την αναγνώριση του καθεστώτος προσώπου που διώκεται πολιτικώς – Αναρμοδιότητα του δικαστή της Ένωσης – Απαράδεκτο
(βλ. σκέψη 14)
3.
Προσφυγή κατά παραλείψεως – Φυσικά ή νομικά πρόσωπα – Παραλείψεις δεκτικές προσφυγής – Παράλειψη του Κοινοβουλίου και της Επιτροπής να λάβουν θέση επί της θεσπίσεως εθνικής ρυθμίσεως η οποία προβλέπει κυρώσεις για τη μη τήρηση του δικαίου της Ένωσης από ορισμένους φορείς – Προδήλως απαράδεκτο
(Άρθρο 265, εδ. 3, ΣΛΕΕ)
(βλ. σκέψη 15)
4.
Προδικαστικά ερωτήματα – Αρμοδιότητα του Δικαστηρίου – Όρια – Αίτηση ερμηνείας του Χάρτη των Θεμελιωδών Δικαιωμάτων της Ένωσης – Περίπτωση όπου το αντικείμενο της διαφοράς ενώπιον του εθνικού δικαστηρίου δεν έχει κανένα συνδετικό στοιχείο με το δίκαιο της Ένωσης – Πρόδηλη αναρμοδιότητα του Δικαστηρίου
(Άρθρο 6 § 1 ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 51 §§ 1 και 2· Κανονισμός Διαδικασίας του Δικαστηρίου, άρθρο 53 § 2)
(βλ. σκέψεις 16, 17)
Διατακτικό
Το Δικαστήριο διατάσσει:
1)
Το Δικαστήριο της Ευρωπαϊκής Ένωσης είναι προδήλως αναρμόδιο να αποφανθεί επί της προσφυγής-αγωγής, καθόσον με αυτήν ζητείται να υποχρεωθεί η Ρουμανία να καταβάλει αποζημίωση για τη φερόμενη ζημία που υπέστησαν οι ΧΧ κ.λπ., μέλη της Uniunea Revoluţionarilor din România, καθώς και να αναγνωριστεί στους τελευταίους το καθεστώς προσώπων που διώκονται πολιτικώς στη Ρουμανία.
2)
Η προσφυγή-αγωγή απορρίπτεται ως προδήλως απαράδεκτη, καθόσον με αυτήν ζητείται να διαπιστωθεί παράλειψη του Ευρωπαϊκού Κοινοβουλίου και της Επιτροπής.
3)
Καταδικάζει τους XX κ.λπ., μέλη της Uniunea Revoluţionarilor din România, στα δικαστικά τους έξοδα.